**HSF System: Starý stavebný svet končí. Nastupuje 3D tlač, drony, dáta a digitalizácia**

Žilina, 17. septembra 2025 – **Digitálne stavebníctvo už nie je víziou budúcnosti, ale každodennou realitou na staveniskách. Technológie dnes šetria čas, náklady aj životné prostredie. Medzinárodná stavebná skupina HSF System z holdingu PURPOSIA Group nasadzuje drony, 3D tlač aj pokročilú digitalizáciu, aby zrýchlila, spresnila a zefektívnila stavebné procesy. Výsledkom sú úspory, efektivita a udržateľnejšia výstavba. Stavebná skupina HSF System tak v posledných rokoch zásadne zmenila spôsob, akým navrhuje, riadi a realizuje stavby.**

**Digitálne stavebné riadenie**

Celá stavebná výroba je v HSF System riadená digitálne. Digitalizácia začala metodikami, pokračovala do projekcie a v súčasnosti sa pripravuje integrácia do obchodu a rozpočtovania. Výsledkom je rýchlejšie zdieľanie dát, lepšia tímová spolupráca a vyššia transparentnosť voči investorom. *„Digitalizujeme také výběrová řízení. Subdodavatelé tak plynule vstupují do naší digitalizace, často bez nutnosti měnit své pracovní návyky,“* hovorí **Miroslav Krop, riaditeľ závodu Ostrava, HSF System.**

**Bilancia zeminy: technický detail, ktorý šetrí náklady**

Jedným z kľúčových nástrojov efektívneho stavania je správne vykonaná bilancia zeminy. Umožňuje optimalizovať výkopy a násypy ešte pred začatím výstavby. *„Správne spracovanou bilanciou môžeme objekt osadiť bez nutnosti zbytočného odvozu alebo dovozu zeminy, čím sa výrazne šetria nielen náklady, ale aj dopad na životné prostredie,“* upozorňuje **Tomáš Mydlo, výrobný riaditeľ, HSF System SK**. Kľúčovým nástrojom je modelácia terénu v softvéri Revit a dronové zameranie. *„Během chvíle máme přesný digitální model jakéhokoliv terénu,“* hovorí **Marián Postředník, stavbyvedúci, HSF System**. Napríklad v jednom projekte odhalili dronové dáta trojnásobné množstvo zeminy oproti pôvodnej dokumentácii. Vďaka včasnému zásahu sa zabránilo veľkým finančným stratám.

**Dronová inšpekcia: kontrola z výšky**

HSF System využíva drony nielen na zameranie terénu, ale aj na inšpekcie striech a fasád. S termokamerou sa jednoducho odhalia tepelné mosty alebo poruchy ešte predtým, než sa prejavia navonok. „Tepelný snímok ukazuje rozdiely, ktoré môžu naznačovať poruchu, zlú montáž alebo chybný komponent. Takto sme schopní odhaliť poruchu skôr, ako sa úplne prejaví,“ popisuje prínos dronovej inšpekcie Tomáš Čarný, Facility Manager, SK Facility. Výsledkom je rýchly a efektívny zákres rizikových miest priamo do výkresu stavby. Drony pomáhajú aj pri čistení fasád, meraní objemu skládok alebo optických kontrolách v ťažko prístupných miestach.

**Totálna stanica: inteligentné riadenie presnosti**

Bez presnosti nie je efektívna stavba. Totálne stanice dnes umožňujú meranie výšok, vzdialeností a pozícií s presnosťou na centimetre bez nutnosti čakať na externého geodeta. *„Vytyčovanie kanalizácie alebo vody vykonáva vyškolený pracovník na základe údajov od autorizovaného geodeta. Nemusíme mať geodeta na mieste každý deň, čo výrazne znižuje náklady,“* vysvetľuje **Tomáš Mydlo.**

**Unikátny český patent 3D tlače betónu**

HSF System nadviazalo strategickú spoluprácu s ICE Industrial Services z holdingu MTX Group. Výsledkom je spoločnosť Coral Construction Technologies, ktorá sa špecializuje na automatizovanú 3D tlač betónových prvkov a konštrukcií. ICE Industrial prináša know-how v automatizácii a strojárstve, HSF System odborné znalosti stavebníctva. Spoločne prinášajú na trh unikátny český patent 3D tlače betónu. Jedným z najzaujímavejších projektov je nový kostol s farou v Neratoviciach, kde bude dominantou 3D tlačená zvonica s výškou 22,8 metra. Vďaka atypickému tvaru je 3D tlač ideálnym riešením, ktoré umožní presnú a efektívnu realizáciu zložitej konštrukcie.

**Výskum a vývoj: od priemyselných podláh po obnoviteľné zdroje**

HSF System spolupracuje s vysokými školami na vývoji inteligentných riešení pre energetickú efektivitu aj nové typy konštrukcií. S VŠB-TUO vyvíja nové typy priemyselných podláh, so Žilinskou univerzitou sa zameriava na energetickú flexibilitu budov a využitie obnoviteľných zdrojov.

------------------------------------------------------------------------------------------------------------------------------------------------------

**Stavebná skupina HSF System**

Medzinárodnú stavebnú skupinu HSF System z investičnej skupiny PURPOSIA Group tvoria česká stavebná spoločnosť HSF System (založená v roku 2002) so sídlom v Ostrave, slovenská stavebná spoločnosť HSF System SK (založená v roku 2010) so sídlom v Žiline a rakúska stavebná spoločnosť HSF System AT (založená v roku 2024) so sídlom v Enzesfelde. Stavebná skupina HSF System má ďalšie pobočky v Prahe, Brne, Plzni, Bratislave, Prešove a Nitre. Zameriava sa na generálne dodávky stavieb, projektové a inžinierske práce a kompletné strešné a obvodové plášte objektov vrátane ich rekonštrukcií. Stavebná spoločnosť HSF System získala absolútne víťazstvo v Národnej cene ČR za spoločenskú zodpovednosť a udržateľný rozvoj v kategórii súkromný sektor za rok 2023, prestížnu Národnú cenu kvality Českej republiky, program Excelencia 2024, je držiteľom Ceny župana MS kraja za spoločenskú zodpovednosť za roky 2022 a 2020 v kategórii firiem do 250 zamestnancov a už trikrát získala ocenenie Czech Best Managed Companies v rokoch 2023, 2024 a 2025. V hodnotení Nadácie pre rozvoj architektúry a stavebníctva RATING KVALITY 2025 sa spoločnosť HSF System umiestnila na 7. mieste na základe výsledkov za posledných 15 rokov. HSF System získala aj prestížny titul Stavba roka 2020. Generálny riaditeľ spoločnosti Jan Hasík je držiteľom ocenenia EY Podnikateľ roka 2016 a 2023 Moravskosliezskeho kraja. Viac na [www.hsfsystem.cz](http://www.hsfsystem.cz). Spoločnosť HSF System SK sa opakovane umiestnila medzi poprednými stavebnými spoločnosťami na Slovensku v rebríčkoch TREND Top 100 a Eurostav, získala ocenenie ASB GALA 2024 v hlasovaní verejnosti a ocenenie Slovakia Best Managed Companies pre najlepšie riadené slovenské súkromné spoločnosti. Riaditeľ HSF System SK Tomáš Kosa sa dostal medzi šiestich finalistov prestížneho ocenenia EY Podnikateľ roka 2022 na Slovensku. Viac na [www.hsfsystem.sk](http://www.hsfsystem.sk).

**PURPOSIA Group**

PURPOSIA Group je jednou z popredných európskych investičných skupín s českými koreňmi, ktorá vznikla v roku 2023 ako holdingová štruktúra okolo svojich stavebných firiem HSF System v Česku a na Slovensku a ďalších spoločností prevažne z oblasti stavebníctva. História firiem tvoriacich holding PURPOSIA Group siaha do roku 2002, vtedy boli ich hlavnou špecializáciou kompletné strešné a fasádne opláštenia, následne došlo k rozšíreniu aktivít na generálne dodávky stavieb. Skupina sa dnes venuje celému životnému cyklu stavebných projektov od návrhu a developmentu, cez samotnú výstavbu až po správu nehnuteľností. Do holdingu v súčasnosti patrí spolu 43 firiem s ročnými tržbami dosahujúcimi 4 miliardy korún (cca 160 mil. eur). Medzi dcérske spoločnosti, okrem spomínanej skupiny HSF System v Česku, na Slovensku a najnovšie aj v Rakúsku, patria aj firmy z developerskej skupiny ANTRACIT, ďalej SK Facility, Pruniwerk, floorING, PREFA ONV, Bezecný a Foredeck. PURPOSIA Group pôsobí celkovo v 10 krajinách Európy. Viac o PURPOSIA Group na [www.purposia.eu](http://www.purposia.eu).

-------------------------------------------------------------------------------------------------------------------------------------------------------

**Kontakt pre médiá:**

Lukáš Klapil, Crest Communications Ostrava, Mob.: +420 603 824 194, E-mail: klapil@crestmorava.cz